คาดค่าบาทเคลื่อนไหว 30.60-30.90
กสิกรฯคาดสัปดาห์หน้าค่าบาทเคลื่อนไหว 30.60-30.90บาทต่อดอลลาร์  จับตาเลือกตั้งปธน.สหรัฐ
3 พ.ย. 2555

กสิกรฯคาดสัปดาห์หน้าค่าบาทเคลื่อนไหวที่ 30.60-30.90 บาทต่อดอลลาร์ จับตาเลือกตั้งปธน.สหรัฐ
ศูนย์วิจัยกสิกรไทย จำกัด คาดแนวโน้มค่าเงินบาทสัปดาห์หน้า (5-9 พ.ย.) อาจเคลื่อนไหวในกรอบ 30.60-30.90 บาทต่อดอลลาร์ โดยคงต้องติดตามการตอบรับของตลาดการเงิน ต่อตัวเลขตลาดแรงงานของสหรัฐฯ ศึกการเลือกตั้งประธานาธิบดีสหรัฐฯ และการเปลี่ยนผ่านผู้นำในจีน ขณะที่ข้อมูลเศรษฐกิจสหรัฐฯ ที่สำคัญ ได้แก่ ดัชนี ISM ภาคบริการเดือน ต.ค. ดัชนีความเชื่อมั่นผู้บริโภค (เบื้องต้น) เดือน พ.ย. และจำนวนผู้ขอรับสวัสดิการว่างงานรายสัปดาห์ นอกจากนี้ ประเด็นความคืบหน้าต่อสถานการณ์ในกรีซและสเปน ก็ยังคงเป็นจุดสนใจของนักลงทุนอย่างต่อเนื่องเช่นกัน